แนวทางการรับรองสังคมผู้สูงวัย มุ่งเน้นการจ้างงาน สร้างรายได้ เสริมศักยภาพผู้สูงอายุ
นางสาววิภารัตน์ ดีอ่อง ผู้อำนวยการสำนักงานการวิจัยแห่งชาติ เปิดเผยภายหลังเป็นประธานเปิดงาน NRCT Open House 2022 วิจัยและนวัตกรรมในประเด็นท้าทายของประเทศ  ว่า สำนักงานการวิจัยแห่งชาติ (วช.) ได้มีการประชาสัมพันธ์ในเรื่องของการวิจัยและนวัตกรรมด้านการรองรับสังคมสูงวัย ประจำปีงบประมาณ 2566 โดยเป็นการแก้ไขปัญหาท้าทายและยกระดับการพัฒนาอย่างยั่งยืน ซึ่งมีการจัดเตรียมแผนเปิดรับข้อเสนอการวิจัยและนวัตกรรมตั้งเป้าหมายไว้ 5 ปี โดยเริ่มตั้งแต่ปี 2566-2570 โดยคาดการณ์ว่าจะนำข้อมูลดังกล่าวไปใช้ประโยชน์ได้จริง ทั้งด้านเศรษฐกิจ ด้านวิชาการ และสามารถแก้ไขปัญหาเร่งด่วนในการพัฒนาประเทศได้ ขณะที่ยังมีการพัฒนากำลังคนพัฒนาสถาบันความรู้ จะเป็นการพัฒนาการผลิตบุคลากรทั้งภาครัฐและเอกชน ยกระดับบุคลากรด้านสายอาชีพ และเป็นการพัฒนาผู้สูงอายุในภาคชนบทให้มีศักยภาพในการพึ่งพาตนเองได้ สร้างมูลค่าเพิ่มให้แก่สังคมนอกจากนี้ ยังมีการมุ่งเน้นการจ้างงาน สร้างรายได้ผู้สูงวัย และเรียนรู้อย่างต่อเนื่อง ถือเป็นการเตรียมความพร้อมในเรื่องของ สุขภาพ การเงินและดิจิทัล อีกทั้งยังส่งเสริมความพร้อมการเข้าสู่สังคมผู้สูงวัย โดยการยกระดับคุณภาพชีวิตของผู้สูงอายุและการอยู่ร่วมกันของคนทุกวัย รวมถึงส่งเสริมให้ประชากรไทยช่วงวัยแรงงาน ตั้งแต่อายุ 25-59 ปีเพื่อเตรียมการเข้าสู่วัยผู้สูงอายุอีกด้วยการพัฒนาและเร่งแก้ไขปัญหาทรัพยากรธรรมชาติและสิ่งแวดล้อม โดยมุ่งเน้นการบริหารจัดการความหลากหลายทางชีวภาพ การบริโภคและการเป็นสังคมคาร์บอนต่ำ อีกทั้งลดผลกระทบจากมลพิษที่มีต่อเศรษฐกิจและสังคมรวมถึงผลักดันนโยบาย เพิ่มประสิทธิภาพระบบบริหารจัดการทรัพยากรธรรมชาติและสิ่งแวดล้อม ด้วยการผลงานวิจัยองค์ความรู้ เทคโนโลยี และนวัตกรรม สำหรับกิจกรรมดังกล่าวจัดขึ้นตั้งแต่บัดนี้ จนถึงวันที่ 19 มิถุนายน 2565 โดยจะเปิดรับข้อเสนอการวิจัยและนวัตกรรมผ่านระบบ Open Call : NRIIS